C 188/38
FI
Euroopan unionin virallinen lehti
30.5.2023
15. huomauttaa, että vuonna 2019, ennen pandemiaa, 42:ssa EU:n kaupungissa oli yli miljoona yöpymistä ja Pariisissa, Barcelonassa, Lissabonissa ja Roomassa kussakin yli 10 miljoonaa yöpymistä.
Covid-19-pandemia koetteli vuosina 2020– 2021 raskaimmin kaupunki- ja taidekaupunkimatkailua sekä aurinko- ja rantamatkakohteita.
16. pitää myönteisenä, että matkailijat ovat entistä enemmän kiinnostuneita pienemmistä kaupungeista ja maaseudusta ja että vierailijat valitsevat yhä useammin kohteensa perinteisten matkailureittien ulkopuolelta.
Komitea tukeekin voimakkaasti EU:n älykkään liikkuvuuden strategian (3) tavoitetta kaksinkertaistaa suurnopeusrautatieliikenne Euroopassa ja on vakuuttunut siitä, että nykyaikaiset ja kestävät matkailumallit vahvistavat entisestään maaseutumatkailua.
17.
tähdentää, että vaikka EU on maailman ykkösmatkailukohde, EU:n matkailu on elpynyt kahden viime vuoden aikana pääasiassa kotimaisen ja Euroopan sisäisen matkailun ansiosta.
EU:ssa matkustavien EU:n kansalaisten tukemiseksi AK kehottaa pyrkimään uudelleen nykyisten rajatylittävien raideyhteyksien palauttamiseen (265 rajatylittävästä raideväylästä 149 ei ole käytössä (4)), jotta voidaan edistää päästötöntä liikennettä, elvyttää EU:n rautatieverkkoa ja mukauttaa se 2000-luvun haasteisiin hyödyntäen mahdollisimman hyvin uusinta rautatieteknologiaa.
Vaikutukset asuntoalaan 18. toteaa, että erityisesti Euroopan suurkaupungeissa on kasvava kysyntä kohtuuhintaisista asunnoista ihmisille, jotka haluavat tulla opiskelemaan, työskentelemään ja asumaan näihin kaupunkeihin.
Kohtuuhintaisten asuntojen varmistaminen on yleisen edun mukaista ja kuuluu paikallisviranomaisille, joiden on etsittävä parhaita mahdollisia ratkaisuja vastakkainasettelun välttämiseksi niiden kanssa, jotka haluavat vuokrata asuntojaan matkailijoille.
19. huomauttaa, että lyhytaikaisessa vuokramajoituksessa on yhdistettynä kaksi erillistä markkinaa: asuntomarkkinat ja matkailumarkkinat.
Tästä seuraa, että rakennusten kunnostamiseen tarkoitetut taloudelliset ja verotukselliset kannustimet saattavat edistää asuntojen käyttötarkoituksen muuttamista asumisesta majoitukseen, jolloin niitä voidaan hyödyntää kaupallisesti asukkaiden, opiskelijoiden ja työntekijöiden kustannuksella.
20. katsoo, että toimivaltaisten viranomaisten olisi päätettävä siitä, onko lyhytaikaista vuokramajoitustoimintaa asianmukaista harjoittaa sosiaaliseen asuntotarjontaan tarkoitetuissa kiinteistöissä.
21. korostaa, että alueilla, missä verkkoalustojen toiminta on vilkasta, vaikutus kiinteistömarkkinoihin on huomattava (5).
Seurauksena on vuokrien ja asuntojen hintojen nousu ja siten paikallisen väestön heikommat mahdollisuudet saada asuntoja.
22. painottaa, että turvattaessa alustojen toimintamahdollisuudet on myös tärkeää noudattaa julkisen politiikan tavoitteita, kuten kohtuuhintaisten asuntojen saatavuus ja kaupunkien keskusta-alueiden suojelu, erityisesti silloin, kun taloudellinen tilanne Euroopassa huononee.
Alustojen kautta tarjottavat lyhytaikaiset vuokramajoituspalvelut ja niiden vaikutukset eivät saa heikentää matkailun laajaa hyväksyntää Euroopan alueilla ja kunnissa eivätkä vähentää asuinalueiden viihtyisyyttä.
Tietojen jakaminen 23. katsoo, että tietojen jakamista koskevien vaatimusten on oltava pakollisia lyhytaikaisen vuokramajoituksen markkinoilla toimiville alustoille tietosuojasääntöjä noudattaen, sillä viranomaisten pääsy tietoihin on olennaisen tärkeää kohtuuhintaisten asuntojen saatavuuden varmistamiseksi.
24. on huolissaan alustojen vaikeuksista jakaa kriittisiä tietoja viranomaisille, vaikka on ollut merkkejä siitä, että ne olisivat halukkaita auttamaan alue- paikallishallintotahoja tekemään tietoon perustuvia poliittisia päätöksiä, yksin­ kertaistamaan paikallisten sääntöjen soveltamista ja helpottamaan niiden ymmärtämistä.
(3) (4) (5)
https://transport.ec.europa.eu/transport-themes/mobility-strategy_en https://ec.europa.eu/regional_policy/en/information/publications/reports/2018/comprehensive-analysis-of-the-existing-crossborder-rail-transport-connections-and-missing-links-on-the-internal-eu-borders https://www.sciencedirect.com/science/article/pii/S0094119020300498